b'\n_START_ARTICLE_\nThe phantom of Manhattan\n_START_PARAGRAPH_\nThe phantom of Manhattan er en roman af Frederick Forsyth, udgivet p\xc3\xa5 engelsk i 1999._NEWLINE_Bogen er en videredigtning af The Phantom of the Opera, og foreg\xc3\xa5r i Paris og New York i 1906. Den handler om pengemagnaten Erik Muhlheim, der er the phantom of the opera - operafantomet. Efter episoden i operaen i Paris er han flygtet til New York, hvor han ved hj\xc3\xa6lp af sin stedfortr\xc3\xa6der Darius, og drevet af deres f\xc3\xa6lles kyniske og brutale k\xc3\xa6rlighed til penge, rejser sig fra slummen, og ender som et af de rigeste mennesker i USA. Han holder sig skjult p\xc3\xa5 grund af sit vansirede ansigt, og optr\xc3\xa6der kun med Darius som mellemmand, eller, en sj\xc3\xa6lden gang, maskeret._NEWLINE_Bogen er speciel i sin opbygning, fordi den ikke betragtes fra en alvidende fort\xc3\xa6llers synsvinkel eller \xc3\xa9n jeg-personsfort\xc3\xa6ller, men fort\xc3\xa6lles af en r\xc3\xa6kke forskellige jeg-personer.'